L’boënne ainnée d’ech l’HÉRICHON (canchon)

L’boënne ainnée d’ech l’HÉRICHON ch'est eune canchon écrite par Frédéric Lemaire dins chl’ Almanach picard du hérisson pour 1927. 

L’boënne ainnée d’ech l’HÉRICHON 
Air : A r'voér Audjusse ! 

— 1 — 

Hé eux comme ein bieu plantiz-tout 
D'sur ch' potinton d’ein viux palou,
L’ froëdur’ passée, 
J' viens, mes canmarad’s, sans fachon, 
Vous souhaiter, bailant m' tchotte canchon: 
« Einn’ boënne ainnée ! ». 

— 2 —

Pis l' viux temps r‘ cafouillant pour vous, 
J’ vux r’vir, bayant derrièr min dous 
Chaqu’ moësonnée, 
D’vant l' grand’ lambiqu’ braire ed plaisi, 
in souhaitant, comme ej‘ vous l'ai dit: 
« Einn’ bonne ainnée ! »

— 3 — 

Oui, ch’étoët bieu pis ch’étoët boën, 
Tertout’s insann’ d'ein air conteint. 
Pis à l' gronnée, 
Dé s' donner des becs par anmour 
L‘s assaisonnant, quat v‘noët sin tour, 
« Einn’ bonne ainnée ! » 

— 4 —

J'ai m’rvir ch’galibii t'nant dains s’ man 
Ch'rond d' pain d’épice à cailleu blanc 
Pis l' gœuff’ crinqu’iée, 
S’éheuchant d’vant ch’ grand pèr’ s’boëssiant 
Pour li souhaiter, in l’imbrachant: 
« Einn’ boënne ainnée ! ». 

— 5 —

Pis, jé m' rappelle à r’gret l’ boëchon 
D' guerse l's, cassis obien d’ cavrons 
Pa l' fanm’ brachée, 
Vu qu'il alloët, tchou voërre ed doux. 
D'compaingnie aveuc chés très mouts : 
« Einn’ boënne ainnée ! ». 

— 6 — 

Têt’s plé’s couronnés d’ cavieux blancs, 
O n’y r’bayoët d’ si pris d’ vou temps, 
Pour einn’ jornée. 
O n’étoët conteint comme ein Diu 
Qu'o vieinch’ vous souhaiter dains ch’ tchuin d’fu, 
« Einn' boënne ainnée ! » 

— 7 — 

...Peinsant ach’ t' heure ach pôv’ lazard 
Sans fu ni fuail, ni soupe au lard, 
T’niz vlo' m’n idée: 
Si brait, i vous feut l’ foër canter, 
Pis ein d’pus varo vous souhaiter: 
« Einn' boënne ainnée ! ». 

Frédéric LEMAIRE

 Notes 
 vir édzeur gallica.bnf.fr / Almanach picard du hérisson pour 1927
  Almanach picard du hérisson pour 1927 : contes, nouvelles, poésies, fantaisies, comédie, conseils, recettes : en patois picard par Ed. David, Louis Seurvat, Camille Dupetit [et. al.] : en français par Fagus, Varlet, Mustière [et. al.], Éditeur  :  Edgar Malfère (Amiens), Date d'édition :  1927 ; Notice du catalogue :  http://catalogue.bnf.fr/ark:/12148/cb326898748 

catégorie:Canchon